avfastning
Store norske leksikon,Realfag,Kjemi,Elektrokjemi og metallurgi,Fysikalsk metallurgi
Avfastning er en varmebehandlingsmetode for metaller og legeringer for å redusere fastheten og bedre formbarheten etter kaldbearbeiding av materialet.
Under kalddeformasjon øker fastheten og formbarheten reduseres, for eksempel ved prosesser som valsing av plater eller trekking av tråd. For å gjennomføre videre deformasjon uten at det oppstår brudd i materialet, kan man foreta en varmebehandling ved temperaturer over en viss terskelverdi. Da gjenvinnes formbarheten og formeprosessen kan fortsette. Under egnede betingelser (tilstrekkelig kaldbearbeiding og høy temperatur) følges avfastning av rekrystallisasjon. Les mer i Store norske leksikon fastning